cyanic-selkie/wikianc huggingface dataset:
Νιόβιο
Εμφανίσεις
Το νιόβιο είναι το 33ο πιο άφθονο στοιχείο στο στερεό φλοιό της Γης και η περιεκτικότητά του εκτιμάται σ' αυτόν είναι περίπου 20 ppm (20000 ppb). Αναφέρεται όμως και περιεκτικότητα 17 ppm. Το νιόβιο δε βρίσκεται ελεύθερο στη φύση ενώ στα κοιτάσματά του απαντά ως οξείδιο μαζί με άλλα μέταλλα, μεταξύ των οποίων είναι κυρίως το ταντάλιο αλλά και το τιτάνιο, το ζιρκόνιο, το ουράνιο, το βολφράμιο, το θόριο και τα μέταλλα των σπανίων γαιών. Στη διασπαρμένη του μορφή, το νιόβιο, υπάρχει στα ηφαιστειογενή πετρώματα όλων των τύπων. Ως ισόμορφη πρόσμιξη εμφανίζεται κυρίως σε μαγνησιο-σιδηρούχα ορυκτά και σε ορυκτά που περιέχουν τιτάνιο και ζιρκόνιο. Σχηματίζει πολλά ορυκτά που σχετίζονται γενετικά με γρανίτες, νεφελινο-συηνίτες και αλκαλικά υπερβασικά πετρώματα. Αυξημένη περιεκτικότητα σε Nb έχουν μαγματικοί, πηγματιτικοί και πνευματολιθο-υδροθερμικοί σχηματισμοί καθώς και τα προϊόντα αποσύνθεσής τους. Η περιεκτικότητά του στη λιθόσφαιρα θα έπρεπε να ήταν πολύ μεγαλύτερη (περίπου 30 % περισσότερο νιόβιο από το συγγενικό ταντάλιο αλλά το μέταλλο μάλλον "μετανάστευσε" στο σιδηρονικελιούχο πυρήνα της Γης ). Την ύπαρξη νιοβίου στο Fe-Ni πυρήνα της Γης συνηγορεί και το γεγονός ότι συμπεριφέρεται ως σιδηρόφιλο μέταλλο κάτω από αναγωγικές συνθήκες και αυξανόμενη πίεση αλλά και από το ότι τα ποσοστά συμμετοχής του μετάλλου είναι παρόμοια μ' αυτά του χρωμίου και του βαναδίου τα οποία έχουν έντονη παρουσία ανάμεσα στον πυρήνα και στο μανδύα της Γης. Η ύπαρξη νιοβίου στον πυρήνα της Γης σε συνδυασμό με την ύπαρξη του μετάλλου στη Σελήνη, οδηγεί στο συμπέρασμα ότι η Σελήνη σχηματίστηκε από τη Γη πριν περίπου 4,4 δις χρόνια, όταν στη Γη δεν είχε ακόμη δημιουργηθεί ο στερεός φλοιός. Οι μελέτες σχετικά με την περιεκτικότητα του Nb στη λιθόσφαιρα δεν έχουν σταματήσει διότι σε πολλές φυσικές εμφανίσεις νιοβίου (αλλά και του συγγενούς τανταλίου) είναι πολύ δύσκολο να προσδιοριστεί επακριβώς το ποσοστό του στοιχείου αναλυτικά.
Σε διάφορα φυτά υπάρχουν μόνο ίχνη Nb αλλά σε μερικά βρύα και λιχίνες μπορεί να περιέχονται μέχρι και 0,45 ppm Nb. Όσα φυτά αναπτύσσονται κοντά σε κοιτάσματα νιοβίου μπορούν να περιέχουν Nb πάνω από 1 ppm. Στο θαλασσινό νερό η περιεκτικότητα του νιοβίου εκτιμάται στα 9×10−7 ppm. Σε θαλάσσιους οργανισμούς και ειδικότερα στο μαλάκιο Mytilus edulis βρέθηκε Nb λιγότερο από 1 ppb σε ξηρό βάρος, αλλά στα θαλάσσια χιτινοφόρα (Ascidiacea) Molgul manhattensis και Styela plicata εμφανίστηκε τόσο ισχυρή τάση βιοσυσσώρευσης νιοβίου, ώστε οι ιστοί τους περιείχαν, σε ξηρή βάση, κατά μέσο όρο 250 ppm Nb. Πάντως, ο ρόλος και οι εμφανίσεις του νιοβίου στους ζωντανούς οργανισμούς δεν έχει διερευνηθεί ακόμη επαρκώς.
Κοιτάσματα νιοβίου
800px|center|Ορυχεία σε λειτουργία και παγκόσμια κοιτάσματα νιοβίου.
Πεκ ποταμός
Αναφορές
Κατηγορία:Ποταμοί της Σερβίας Κατηγορία:Παραπόταμοι του Δούναβη
Νιόβιο
Καρμπονατιτικά κοιτάσματα
Κοιτάσματα άλλων περιοχών: Ποσότητες νιοβίου έχουν εντοπιστεί και στα σιδηρούχα κοιτάσματα στο Bayan Obo (Baotou) της αυτόνομης περιοχής της Εσωτερικής Μογγολίας στην Κίνα από Ρώσους γεωλόγους το 1927 όταν η περιοχή ήταν υπό τον έλεγχο της πρώην Ε.Σ.Σ.Δ.. Περιέχουν 1 εκατ. τόνους μετάλλευμα περιεκτικότητας σε Nb 0,13 % και είναι ηλικίας περίπου 1,6 δις ετών. Το αλκαλικό πυριγενές κοίτασμα Μπρόκμαν (Brockman) της Δυτικής Αυστραλίας, ηλικίας κατώτερου προτεροζωικού, περιέχει 4,29 εκατ. τόνους μεταλλοφόρων πετρωμάτων περιεκτικότητας 0,31 % Nb ή 0,44 % Nb2O5.
Κοιτάσματα νιοβίου άλλων τύπων
Εμφανίσεις Nb, ως παραπροϊόν, σε πηγματιτικό περιβάλλον, αναφέρονται στο μεγαλύτερο γνωστό πηγματιτικό κοίτασμα λιθίου στον κόσμο που βρίσκεται στη Λαϊκή Δημοκρατία του Κονγκό (πρώην Ζαΐρ) και αποτελείται από δύο λακκόλιθους με 5 χλμ. μήκος και 0,4 χλμ. πλάτος ο καθένας. Τα αποθέματα εκτιμώνται σε 300 εκατ. τόννους και περιέχουν, εκτός από Nb, ταντάλιο, ζιρκόνιο και τιτάνιο. Μιά άλλη μεγάλη πηγματιτική πηγή νιοβίου, κυρίως γρανιτικής σύστασης, είναι τα αποθέματα Echassierès στη Γαλλία τα οποία εκτιμώνται σε 50 εκατ. τόννους και περιέχουν 0,022 % Nb. Μελλοντικά θα μπορούσαν να αξιοποιηθούν ακόμη και κοιτάσματα greisen ως πηγή Nb, όπως αυτά που είναι υπό έρευνα στη λίμνη Thorr στο βορειοδυτικό Καναδά.
Εξαγωγή του νιοβίου από τα μεταλλεύματα - Μεταλλουργία
Στη Βραζιλία, που είναι η χώρα με τα μεγαλύτερα κοιτάσματα νιοβίου, εφαρμόζεται η εξής μέθοδος εξαγωγής του Nb από τα μεταλλεύματα : Επειδή το νιόβιο και το ταντάλιο συνυπάρχουν, η εξαγωγή και ο καθαρισμός τους από τα διάφορα μεταλλικά συμπυκνώματα γίνεται παράλληλα. Αρχικά, το μετάλλευμα υποβάλλεται σε φυσικές διεργασίες για να εμπλουτιστεί σε Nb και Ta. Στη συνέχεια τα συμπυκνώματα κατεργάζονται με μίγμα υδροφθορικού και θειικού οξέος σε υψηλή θερμοκρασία οπότε το Ta και το Nb διαλύονται με μορφή συμπλόκων φθοριούχων αλάτων, παράλληλα όμως διαλύονται και πολλές ακαθαρσίες που ήταν παρούσες. Παρόντα είναι και άλλα χημικά στοιχεία όπως πυρίτιο, σίδηρος, μαγγάνιο, τιτάνιο, ζιρκόνιο, ουράνιο, θόριο, σπάνιες γαίες κ.ά. Ακολουθεί διήθηση και περαιτέρω επεξεργασία με εκχύλιση με διαλύτη την 4-μεθυλο-2-πεντανόνη (ΜΙΒΚ), παρόλο που μπορούν να χρησιμοποιηθούν και άλλοι διαλύτες όπως η 2-οκτανόλη ή η κυκλοεξανόνη. Η ΜΙΒΚ έχει τη μοναδική ιδιότητα να διαλύει τα φθοριούχα άλατα του Ta σε συνθήκες χαμηλής οξύτητας και τα φθοριούχα άλατα του Nb σε συνθήκες υψηλής οξύτητας αφήνοντας τις προσμίξεις στην υδατική φάση. Έτσι, παράγονται οργανικά διαλύματα υψηλής καθαρότητας σε ταντάλιο και νιόβιο μέσα στα οποία το Nb είναι με τη μορφή συμπλόκων φθοριούχων ενώσεων της μορφής H2[NbOF5]. Τα διαλύματα αυτά εκπλύνονται με απιονισμένο νερό και τα σύμπλοκα ανακτώνται από την οργανική φάση. Μετά ακολουθεί εξουδετέρωση των συμπλόκων με αμμωνία, ΝΗ3, οπότε προκύπτει υδροξείδιο : το οποίο με πύρωση μετατρέπεται σε οξείδιο: Από το οξείδιο το Nb μπορεί να παραχθεί με την αργιλιοθερμική αναγωγή, που είναι η μέθοδος που εφαρμόζεται περισσότερο, σύμφωνα με την αντίδραση : Μπορούν όμως να χρησιμοποιηθούν και οι δύο επόμενες αναγωγές με άνθρακα και πυρίτιο : Δεν αποκλείεται όμως και η εφαρμογή εναλλακτικών μεθόδων εξαγωγής του Nb που είναι προσαρμοσμένες στις ιδιαίτερες τοπικές συνθήκες. Μία απ' αυτές τις μεθόδους προϋποθέτει την ανάμειξη των λεπτόκοκκων μεταλλικών συμπυκνωμάτων, αποτελούμενων από Ti-Ta-Nb-σπάνιες γαίες, με άνθρακα και στη συνέχεια χλωρίωση οπότε διαχωρίζονται οι σπάνιες γαίες και τα άλλα μέταλλα συμπεριλαμβανομένου και του μεγαλύτερου μέρους του θορίου. Το προκύπτον οξυχλωριούχο αέριο Ti-Nb-Ta ψύχεται οπότε απομακρύνονται ως ιζήματα ο σίδηρος, το θόριο και τα αλκαλιμέταλλα. Το καθαρισμένο οξυχλωριούχο αέριο Ti-Ta-Nb στη συνέχεια υγροποιείται και υποβάλλεται σε απόσταξη, προκειμένου να διαχωριστεί το χλωριούχο αέριο που περιέχει Ti επειδή βράζει σε χαμηλή θερμοκρασία. Μετά, το αέριο που απομένει και περιέχει Ta-Nb χλωριώνεται περαιτέρω και παράγονται NbCl5 και TaCl5. Αυτά τα χλωρίδια υποβάλλονται σε κλασματική απόσταξη και το χλωριούχο νιόβιο στη συνέχεια αντιδρά με ατμό για την παραγωγή υδροξειδίου το οποίο στη συνέχεια κατεργάζεται με τις χημικές αντιδράσεις που έχουν ήδη αναφερθεί.
Ειδικότερα, για την εξαγωγή του νιοβίου από τον κολουμπίτη-τανταλίτη, (Fe,Mn)(Nb,Ta)2O6, ακολουθούνται δύο παραπλήσιες διαδικασίες : Στην πρώτη, που όπως αποδείχθηκε το 1957 είναι ιδιαίτερα αποτελεσματική και για την κατεργασία του πυρόχλωρου, το ορυκτό τήκεται με όξινο θειικό κάλιο (KHSO4) οπότε απομακρύνονται τα αδιάλυτα υδροξείδια σιδήρου(Fe(OH)2) και μαγγανίου (Mn(OH)2) και παραμένουν τα διαλυτά νιοβικό (K3NbO4) και τανταλικό κάλιο (Κ3ΤaΟ4). Σ' αυτά επιδρά νερό παρουσία διοξειδίου του άνθρακα (CO2) οπότε μετατρέπονται στα οξείδια Nb2O5 και Ta2O5. Τα οξείδια αυτά διαλύονται σε φθοριούχο κάλιο (KF) ευρισκόμενο σε πυκνό υδροφθορικό οξύ (HF) οπότε μετατρέπονται στα άλατα K2[NbOF5] : και K2TaF7 : Οι δύο αυτές ενώσεις με κλασματική κρυστάλλωση διαχωρίζονται στο λιγότερο διαλυτό K2TaF7 από το οποίο με ηλεκτρόλυση απομονώνεται το Ta και στο, σχεδόν 10 φορές περισσότερο διαλυτό, K2NbOF5 από το οποίο με αναγωγή απομονώνεται το Nb. Στη δεύτερη μέθοδο, ο νιοβίτης αφού μετατραπεί σε σκόνη, συντήκεται με υδροξείδιο του νατρίου (NaOH) μετατρεπόμενος σε νιοβικό και τανταλικό νάτριο : Τα πυρωμένα άλατα νατρίου κατεργάζονται με αραιό υδροχλωρικό οξύ (HCl) οπότε παράγεται λευκή σκόνη οξειδίων Nb και Ta: ενώ τα υπολείμματα-κατάλοιπα νιοβίτη επανεπεξεργάζονται με πυκνό HCl για να παραληφθούν οι μέγιστες ποσότητες οξειδίων : Η λευκή σκόνη εκπλύνεται με νερό και τα οξείδια διαλύονται σε φθοριούχο κάλιο (KF) ευρισκόμενο σε πυκνό υδροφθορικό οξύ (HF) οπότε μετατρέπονται στα άλατα K2[NbOF5] και K2TaF7 με αντιδράσεις που αναφέρονται παραπάνω.
Παραγωγή νιοβίου
Παρά την παγκόσμια οικονομική κρίση κατά τη διάρκεια του 2008-09, η Βραζιλία ήταν και παραμένει ο μεγαλύτερος παραγωγός νιοβίου παγκοσμίως και διαθέτει το 96,4 % των παγκόσμιων αποθεμάτων των ορυκτών πυρόχλωρου και κολουμπίτη. Όλα τα ορυχεία νιοβίου της Βραζιλίας είναι επιφανειακής εξόρυξης (open-pit) πράγμα που μειώνει πάρα πολύ το κόστος, σε αντίθεση με τα ορυχεία της δεύτερης σε παραγωγή χώρας, του Καναδά, που είναι υπόγεια (underground). Η Βραζιλία παράγει πάνω από το 85 % της παγκόσμιας παραγωγής νιοβίου ιδίως από τα ορυχεία κοντά στην πόλη Araxá, στην επαρχία (πολιτεία) Μίνας Ζεράις από τα οποία προέρχονται οι μεγαλύτερες ποσότητες νιοβίου παγκοσμίως. Τις εγκαταστάσεις εκμεταλλεύεται η Companhia Brasileira de Metalurgia e Mineração, (Βραζιλιάνικη Εταιρεία Μεταλλουργίας και Μεταλλείων, CBMM). Τα αποθέματα πυρόχλωρου εκτιμώνται σε περίπου 450 εκατ. τόνοι, ενώ το καρμπονατιτικό κοίτασμα είναι περίπου 1,5 δις τόνοι, μέσης περιεκτικότητας σε Nb2O5 1,5 %. Ο ρυθμός εξόρυξης μεταλλεύματος είναι περίπου 1,5 τόνοι το χρόνο. Η εταιρεία CBMM παράγει σιδηρονιόβιο (FeNb) (περίπου 90.000 τόνοι/έτος), νικελιονιόβιο και υψηλής καθαρότητας FeNb (περίπου 3.000 τόνοι/έτος) από το 1982 και μεταλλικό Nb (περίπου 210 τόνοι/έτος).
Γενικά
thumb|left|120px|Κρύσταλλος Nb α = 330,04 pm Το νιόβιο είναι ελατό, ασημόχρωμο μέταλλο με έντονη μεταλλική λάμψη. Είναι μέτριος αγωγός της θερμότητας και του ηλεκτρισμού, συγκριτικά με άλλα μέταλλα. Όταν είναι πολύ καθαρό είναι σχετικά μαλακό και όλκιμο, αλλά οι προσμίξεις-ακαθαρσίες αυξάνουν τη σκληρότητά του. Είναι πολύ δύστηκτο μέταλλο: έχει το 7ο μεγαλύτερο σημείο τήξης, 2.477 °C, μετά τον άνθρακα, το βολφράμιο, το ρήνιο, το όσμιο, το ταντάλιο και το μολυβδαίνιο και την 6η μεγαλύτερη θερμοκρασία βρασμού, 4.744 °C, μετά από το ρήνιο, το βολφράμιο, το ταντάλιο, το όσμιο και το θόριο. Η πυκνότητά του, 8,57 g/cm3, είναι μέτρια: 38η μεταξύ 75 μετάλλων. Το πιο πυκνό χημικό στοιχείο, το όσμιο, είναι 2,5 φορές πυκνότερο. Στην υγρή φάση, το Nb, έχει πυκνότητα 7,830 g/cm3. Είναι μέτριος αγωγός του ηλεκτρισμού και της θερμότητας. Ανήκει στο κυβικό σύστημα και στο ενδοκεντρωμένο κρυσταλλικό πλέγμα ενώ η τάση των ατμών του είναι αμελητέα και μετρήσιμη μόνο σε υψηλές θερμοκρασίες ενώ φθάνει στη 1 Atm στους 4.740 °C. Το νιόβιο ανήκει στα πυρίμαχα μέταλλα (refractory metals). Αυτά είναι μια μικρή ομάδα μετάλλων, μαζί με τα κράματά τους, με θερμοκρασία τήξης πάνω από 2.000 °C αν και το ποια ακριβώς μέταλλα θεωρούνται πυρίμαχα δεν έχει απολύτως διευκρινιστεί ακόμη.
Μηχανικές-Θερμικές-Ηλεκτρικές ιδιότητες
Το νιόβιο έχει την 11η σκληρότητα Mohs, 6, μεταξύ 48 μετάλλων, την 8η σκληρότητα Vickers, 1320 MPa, μεταξύ 38 μετάλλων και τη 19 σκληρότητα Brinell μεταξύ 57 μετάλλων. Το μέτρο ελαστικότητας (Young) είναι 105 GPa σε θερμοκρασία δωματίου και ελαττώνεται με την αύξηση της θερμοκρασίας. Στους 2000 °C γίνεται 40 GPa. Οι μηχανικές του ιδιότητες είναι συγκρίσιμες με αυτές του τιτανίου, του βαναδίου και του τανταλίου. Παρουσιάζει επιμήκυνση 15 έως 40 % στα 51 mm. Η συμπεριφορά του νιοβίου στην ψυχρή κατεργασία είναι εξαιρετική, δεδομένου ότι το μέταλλο μπορεί εύκολα να σφυρηλατηθεί, να επιπλατυνθεί και να μετατραπεί σε πλινθώματα σε θερμοκρασία δωματίου. Η ανόπτησή του είναι απαραίτητη όταν η διατομή του έχει μειωθεί κατά 90% και πρέπει να εκτελείται σε ένα αδρανές αέριο, υψηλής καθαρότητας ή σε υψηλό κενό σε πολύ μικρές πιέσεις.
Χημικές αντιδράσεις του μετάλλου
Οι ενέργειες ιονισμού (σε KJ/mol) των σταδιακών μετατροπών του νιοβίου σε ιόντα από Nb+ έως Nb7+ καθώς και τα δυναμικά ημιαντιδράσεων αναγωγής διαφόρων ενώσεων και ιόντων του Nb, βρίσκονται στους πίνακες που ακολουθούν :
Επιδράσεις υδρογόνου, αζώτου
Επίδραση υδρογόνου : Το νιόβιο μπορεί να αντισταθεί στην επίδραση του Η2 μόνο μέχρι τους 250 °C, σε κανονική ατμοσφαιρική πίεση. Σε μεγαλύτερες θερμοκρασίες και πιέσεις, το μέταλλο γίνεται εύθρυπτο εξαιτίας της διάλυσης μέσα σ' αυτό του Η2 και του σχηματισμού μη στοιχειομετρικών υδριδίων. Το υδρογόνο μπορεί να απομακρυνθεί από το Nb, χωρίς εξαέρωση του μετάλλου, σε συνθήκες υψηλού κενού μεταξύ 300 °C και 1600 °C.
Επίδραση αζώτου : Το Nb αντιστέκεται στην επίδραση του Ν2 μόνο μέχρι τους 300 °C, σε πίεση 1 atm, ενώ στους 1200 °C αντιδρά μ' αυτό σχηματίζοντας πολύ σταθερό, σκληρό νιτρίδιο του νιοβίου(ΙΙΙ), NbN: Σε μεγαλύτερες θερμοκρασίες, γίνεται εύθρυπτο εξαιτίας του διαλυμένου Ν2, το οποίο απομακρύνεται τελικά πάνω από τους 1600 °C.
Επιδράσεις διαλυμάτων οξέων, βάσεων και αλάτων
Διαλύματα αλάτων : Η επίδραση χλωριούχου νατρίου 3 % τόσο στους 20 °C όσο και στους 100 °C, δεν έχει καμία πρακτική επίδραση στο νιόβιο. Όταν δεχθεί την επίδραση ανθρακικών και φωσφορικών αλάτων νατρίου ή καλίου, το νιόβιο γίνεται εύθρυπτο.
Τοξικότητα του νιοβίου και των ενώσεών του - Προφυλάξεις
Η σκόνη νιοβίου μπορεί να προκαλέσει ερεθισμό στα μάτια και στο δέρμα των εργατών των ορυχείων κατά τη διάρκεια της εξόρυξης και κατεργασίας των ορυκτών του Nb. Η σκόνη αυτή θα μπορούσε επίσης να έχει δυσάρεστα αποτελέσματα λόγω των ραδιενεργών στοιχείων (θορίου και ουρανίου) που περιέχει. Οι περισσότερες πληροφορίες για τη συμπεριφορά του Nb στο ανθρώπινο σώμα, στηρίζονται στις μελέτες για το ζεύγος ραδιοϊσοτόπων 95Zr-95Nb που είναι πολύ κοινό προϊόν πυρηνικής σχάσης και έχουν παρατηρηθεί αυξημένα ποσοστά κακοήθων όγκων μεταξύ των μεταλλορύχων. Ενδοφλέβια και ενδοπεριτοναϊκή έγχυση επισημασμένου νιοβίου και ενώσεών του στον οργανισμό έδειξε αρκετά ομοιόμορφη κατανομή με τάση συσσώρευσης στο ήπαρ, στα νεφρά, στη σπλήνα και στο μυελό των οστών. Η αποβολή του ραδιενεργού Nb από τον οργανισμό μπορεί να επιταχυνθεί αισθητά με την έγχυση μεγάλων δόσεων νιτρικού ζιρκονίου. Η απορρόφηση 95Nb από το σώμα πειραματόζωων υπήρξε μικρότερη από 5 % και τις περισσότερες φορές μικρότερη και από 1 %. Ενιαίες ενδοφλέβιες δόσεις νιοβικού καλίου και χλωριούχου νιόβιο(V) (20 mg Nb/Kg) δεν ήταν θανατηφόρες για τα πειραματόζωα. Μετά την ενδοπεριτοναϊκή έγχυση νιοβικού καλίου, η LD50 (7 ημέρες) για αρουραίους ήταν 86 έως 92 mg/Kg σωματικού βάρους και για ποντίκια ήταν 13 mg/Kg σωματικού βάρους. Στους αρουραίους, η LD50 για το χλωριούχο νιόβιο(V) ήταν 940 mg/Kg σωματικού βάρους και για το νιοβικό κάλιο ήταν 725 mg/Kg σωματικού βάρους όταν έγινε χορήγηση από το στόμα. Η χορήγηση Nb ενδοφλεβίως παράγει ιδιαίτερα έντονες επιπτώσεις στα νεφρά η αντιμετώπιση των οποίων απαιτεί φαρμακευτική αγωγή με ασκορβικό οξύ. Η πρόσληψη NbCl5 από το στόμα, προκαλεί επιπλέον οξύ ερεθισμό των βλεννογόνων του οισοφάγου και του στομάχου και αλλοιώσεις στο ήπαρ. Προσωρινές αλλοιώσεις στο αίμα (λευκοκύττωση και ανεπάρκεια προθρομβίνης) προκαλούνται με έκθεση διάρκειας 4 μηνών. Καθημερινή εισπνοή σκόνης NbN σε συγκέντρωση 40 mg/m3 αέρα, έχει ως αποτέλεσμα αλλοιώσεις των πνευμόνων, χωρίς όμως εμφανή σημάδια τοξικής δράσης. Ανάλογες αλλοιώσεις παρατηρήθηκαν και κατά την ενδοτραχειακή χορήγηση σκόνης Nb2O5 το οποίο εντοπίστηκε ακόμη και στους λεμφαδένες. Οι φυσιολογικές συγκεντρώσεις Nb στο ανθρώπινο σώμα είναι : στο αίμα 5×10−6 mg/mL, στα οστά λιγότερο από 0,07 ppm, στο συκώτι και στους μύες 0,14 ppm ενώ για άνθρωπο 70 Kg κατά μέσο όρο 1,5 mg Δεν υπάρχει κανένα στοιχείο όσον αφορά στην τοξικότητα νιοβίου στα τρόφιμα, δεδομένου ότι οι συγκεντρώσεις του σ' αυτά είναι εξαιρετικά χαμηλές.
Για την προστασία των εργατών των ορυχείων, είναι απαραίτητος ο συνεχής έλεγχος της ατμόσφαιρας των χώρων εργασίας για σωματίδια κραμάτων και ενώσεων νιοβίου που περιέχουν τοξικά στοιχεία όπως φθόριο, μαγγάνιο και βηρύλλιο. Επίσης πρέπει να υπάρχει επαρκής προστασία από τη ραδιενέργεια των ορυκτών του νιοβίου εξαιτίας της παρουσίας θορίου και ουρανίου. Είναι απαραίτητος επίσης ο επαρκής αερισμός των ορυχείων με την κατασκευή μεγάλων ανεμιστήρων οι οποίοι θα προμηθεύουν με φρέσκο αέρα τις υπόγειες στοές. Στη μεταλλουργική βιομηχανία και κατά την εξαγωγή του καθαρού Nb από τις ενώσεις του, οι χώροι εργασίας θα πρέπει να μην περιέχουν σκόνη, καπνούς και αιωρούμενα σωματίδια νιοβίου. Επιπρόσθετα, είναι απαραίτητες οι περιοδικές πνευμονολογικές εξετάσεις των εργατών.
Εφαρμογές υπεραγωγιμότητας
Το νιοβιο-γερμάνιο (Nb3Ge), ο νιοβιο-κασσίτερος (Nb3Sn) καθώς και τα κράματα νιοβίου-τιτανίου χρησιμοποιούνται ως υπεραγωγοί τύπου ΙΙ σε καλωδιώσεις υπεραγώγιμων μαγνητών. Αυτοί οι υπεραγώγιμοι μαγνήτες χρησιμοποιούνται στη μαγνητική τομογραφία, σε όργανα φασματοσκοπίας πυρηνικού μαγνητικού συντονισμού (NMR) μέσων καθώς και σε επιταχυντές σωματιδίων. Για παράδειγμα, ο Μεγάλος Επιταχυντής Αδρονίων (LHC) στο CERN χρησιμοποιεί 600 τόνους υπεραγώγιμων καλωδιώσεων, ενώ ο Διεθνής Θερμοπυρηνικός Πειραματικός Αντιδραστήρας που θα κατασκευαστεί στη Νότια Γαλλία, εκτιμάται ότι θα χρησιμοποιήσει 600 τόνους καλωδιώσεις από Nb3Sn και 250 τόνους από NbTi. Το νιόβιο χρησιμοποιείται και σε άλλες εφαρμογές υπεραγωγιμότητας όπως στο λέιζερ ελεύθερων ηλεκτρονίων TESLA και στο Ευρωπαϊκό λέιζερ ακτίνων Χ. Επίσης, η υψηλή ευαισθησία των βολόμετρων από υπεραγώγιμο NbN τα καθιστά ιδανικούς ανιχνευτές ηλεκτρομαγνητικής ακτινοβολίας συχνότητας της τάξης του THz (1 THz = 1012 Hz). Αυτοί οι ανιχνευτές δοκιμάστηκαν στα τηλεσκόπια υπερυψηλών συχνοτήτων Heinrich Hertz στην Αριζόνα των Η.Π.Α., Νότιου Πόλου (South Pole) της Ανταρκτικής, Ατακάμα της Χιλής κ.ά.
Χρήσεις σε κοσμήματα και νομίσματα
Το καθαρό νιόβιο, όπως και το τιτάνιο, το ταντάλιο και το αλουμίνιο, μπορεί να ανοδιωθεί με αποτέλεσμα να αποκτήσει μεγάλη ποικιλία από χρώματα παρόμοια μ'αυτά που εμφανίζονται όταν διασπείρεται λάδι σε νερό. Το ανοδιωμένο Nb χρησιμοποιείται στην κατασκευή κοσμημάτων τα οποία είναι υποαλλεργικά αφού το νιόβιο είναι και δερματολογικά αδρανές. Το νιόβιο χρησιμοποιείται επίσης ως πολύτιμο μέταλλο σε αναμνηστικά κέρματα, συχνά με ασήμι ή χρυσό. Για παράδειγμα, η Αυστρία έχει δημιουργήσει μια σειρά από ασημένια κέρματα αργύρου-νιοβίου από το 2003. Το χρώμα σ' αυτά τα νομίσματα δημιουργείται από τη διάθλαση του φωτός από ένα λεπτό στρώμα οξειδίου που παράγεται με ανοδίωση. Παρόμοια συλλεκτικά νομίσματα μάζας 17,15 g και διαμέτρου 34 mm έχει κατασκευάσει και η Λετονία το 2004, το 2007 και το 2010 στα οποία το κεντρικό τμήμα είναι από ανοδιωμένο νιόβιο διαφόρων χρωμάτων (μπλε, ιώδες, πράσινο) ενώ το υπόλοιπο από άργυρο.
Σημειώσεις
<references group ="Σημ."/>
Ελεύθερες Βολές (καλαθοσφαίριση)
Διαδικασία
Οι ελεύθερες βολές εκτελούνται κατά την ακόλουθη διαδικασία. Ο παίκτης, που κέρδισε το φάουλ, παίρνει τη θέση του πίσω από τη γραμμή των ελεύθερων βολών, η οποία απέχει 5,8 μέτρα (19 πόδια) από την τελική γραμμή ή 4,6 μέτρα (15 πόδια) από το καλάθι. Εφόσον, στην επιτιθέμενη ομάδα δεν έχει εκχωρηθεί το δικαίωμα της κατοχής μετά τις ελεύθερες βολές (μετά από αντιαθλητικό φάουλ ή τεχνική ποινή), όλοι οι άλλοι παίκτες πρέπει να στέκονται στις σωστές θέσεις τους μέχρι να φύγει η μπάλα από τα χέρια του σουτέρ, ως εξής: Έως 3 (ή 4 παλαιότερα) παίκτες της αμυνόμενης ομάδας και 2 παίκτες της επιτιθέμενης ομάδας παρατάσσονται εναλλάξ στις δύο πλευρές της ρακέτας (ή ζωγραφιστού) με τους αμυνόμενους να καταλαμβάνουν τη εγγύτερη στο καλάθι θέση σε κάθε πλευρά. Συνήθως, αυτοί οι παίκτες διεκδικούν το ριμπάουντ μετά από μια άστοχη, τελευταία βολή. Οι υπόλοιποι παίκτες πρέπει να παραμείνουν πίσω από τη γραμμή των τριών πόντων και την «εκτεταμένη γραμμή ελεύθερων βολών» (μια φανταστική γραμμή, που εκτείνεται από τη γραμμή των ελεύθερων βολών και προς τις δύο πλευρές). Σε περίπτωση τεχνικής ποινής ή αντιαθλητικού φάουλ, ο σουτέρ εκτελεί μία βολή ή δύο βολές αντίστοιχα, χωρίς να στέκονται άλλοι παίκτες γύρω από τη ρακέτα.
Σέλαν
Το Σέλαν ή Ζηλανδία (δανικά: Sjælland, ΔΦΑ: ˈɕɛˌlænˀ ) είναι το μεγαλύτερο νησί της Δανίας. Έχει έκταση 7.031 τ.χλμ. και πληθυσμό 2.224.773 κατοίκους (εκτίμηση 2014) περίπου το 45% του πληθυσμού της Δανίας. Μεγαλύτερη πόλη της νήσου είναι η πρωτεύουσα της Δανίας Κοπεγχάγη. Το Σέλαν ανήκει διοικητικά στην περιοχή Ζηλανδίας και είναι το 95ο μεγαλύτερο νησί στον κόσμο. Συνδέεται οδικώς με την ηπειρωτική Δανία διαμέσου της Φιονίας με τη γέφυρα Σταθερός Σύνδεσμος Μεγάλης Ζώνης, καθώς επίσης και με το Λόλαιν και το Φέλστερ με τις γέφυρες Στόρστρεμ και Φάρε. Επίσης συνδέεται μέσω της γέφυρας Έρεσουντ με τη Σουηδία διαμέσου της νήσου Άμεγια. Εκτός από την Κοπεγχάγη, η οποία βρίσκεται στο ανατολικό τμήμα του νησιού και στη νήσο Άμεγια, άλλες πόλεις είναι το Ρόσκιλε (48.721 κάτοικοι), το Νέστβεντ (42.424 κάτοικοι) και το Χέλσενιερ (61.519 κάτοικοι) (εκτίμηση 2014).
1-βουτανόλη
Από 1-προπανόλη
Αρχίζουν και οι δύο με την παραγωγή 1-βρωμοπροπάνιου και μετά βουτανονιτρίλιου:
Υποκατάσταση από αλογόνα
2. Αντίδραση με άλλα υδραλογόνα (X: F, Cl, Br) :
Κυνήγι μαγισσών
Ως κυνήγι μαγισσών νοείται η καταδίωξη μαγισσών, η οποία διεξάγεται με ιδιαίτερα επίμονη έρευνα για εξακρίβωση ενοχοποιητικών στοιχείων που αποδεικνύουν πιθανή χρήση μαγείας. Η συγκεκριμένη έρευνα συνήθως σχετίζεται με τη δημιουργία κλίματος ηθικού κινδύνου, μαζικής υστερίας και λιντσαρισμάτων. Πολλοί πολιτισμοί παγκοσμίως, αρχαίοι και σύγχρονοι, αντιδρούσαν στη χρήση μαγείας, ως απόρροια προκαταλήψεων και δοξασιών, όχι απλώς ως μέσo εξαπάτησης, και θανάτωναν όποιον σχετίζονταν με αυτή. Η κλασική εποχή του κυνηγιού μαγισσών ήταν η περίοδος 1480-1700. Ιδιαίτερη ένταση παρατηρήθηκε κατά τη Μεταρρύθμιση και τον Τριακονταετή πόλεμο, συνέπεια αυτών υπήρξαν χιλιάδες εκτελέσεις "μαγισσών" και υπόπτων.
Ιστορία
thumb|right|300px|"Η μάγισσα, No. 3", c.1892, Ιωσήφ Μπέικερ. Υποθέσεις κυνηγιού μαγισσών έχουν καταγραφεί στην Αρχαία Αίγυπτο και τη Βαβυλώνα. Ο κώδικας του Χαμουραμπί αναφέρει σχετική διάταξη κατά της χρήσης μαγείας. Η εβραϊκή βίβλος απαγόρευε τη μαγεία.
Η σύγχρονη έννοια του όρου «κυνήγι μαγισσών» δεν έχει σχέση με το φύλο, σε αντίθεση με την παλιά ερμηνεία. Χαρακτηριστικά, για το θηλυκό φύλο, ένας δικαστής μαγισσών, το 1595, είχε δηλώσει: Ο διάβολος τις χρησιμοποιεί, διότι γνωρίζει ότι είναι επιρρεπείς στις σαρκικές απολαύσεις, και επιδιώκει να τις δεσμεύσει στην υπηρεσία του με μια τόσο αμοιβαία υποσχόμενη πρόκληση.
Λόγγος Αχαΐας
Ιστορία
Το πέρασμα του μαρτυρεί ένα δημοτικό τραγούδι που το τραγουδούσαν οι Λογγίσιοι καπεταναίοι και έμελλε να γίνει τραγούδι της “τάβλας”, του “τραπεζιού”, σε γάμους και πανηγύρια. Μέχρι το τέλος του περασμένου αιώνα, τραγουδιόταν από τους γεροντότερους.
Αξιοθέατα
Στην ανατολική πλευρά, πίσω από το ιερό, αναπαύεται ο δωρητής του χώρου και της εκκλησίας, Ανδρέας Ηλιόπουλος.
Γκιγιέρμο Ντελ Τόρο
Έγινε ευρέως γνωστός από την ταινία Ο λαβύρινθος του Πάνα, η οποία κέρδισε το Βραβείο BAFTA Καλύτερης Μη Αγγλόφωνης Ταινίας και ήταν υποψήφια για το Όσκαρ πρωτότυπου σεναρίου και ξενόγλωσσης ταινίας και για τη Χρυσή Σφαίρα Καλύτερης Ξενόγλωσσης Ταινίας. Το 2017 σκηνοθέτησε την ταινία Η Μορφή του Νερού, η οποία κέρδισε 4 Όσκαρ από 13 υποψηφιότητες και τον Χρυσό Λέοντα στο φεστιβάλ της Βενετίας και ο Ντελ Τόρο το Όσκαρ, τη Χρυσή Σφαίρα και το BAFTA καλύτερης σκηνοθεσίας. Επίσης είναι ο σεναριογράφος της τριλογίας Το Έπος της Αρκάντια (Κυνηγοί Τρολ, Τρεις από το Πουθενά και Οι Μάγοι) και της ταινίας Κυνηγοί Τρολ: Το Ξύπνημα των Τιτάνων η οποία είναι το τέλος της τριλογίας.
Τβόροϊρι
Μεταφορές
Υπάρχει ένα πορθμείο που συνδέει το Σούντουροϊ με τα υπόλοιπα νησιά. Το MS Smyril εκτελεί δρομολόγια δύο έως τρεις φορές την ημέρα μεταξύ του Τόρσχαβν και του Σούντουροϊ. Το λιμάνι στο Σούντουροϊ βρίσκεται στο Krambatangi στη νότια πλευρά του φιόρδ Trongisvágsfjørður. Το ταξίδι διαρκεί δύο ώρες. Υπάρχουν δύο γραμμές λεωφορείων στο Σούντουροϊ, η γραμμή 701 μεταξύ Fámjin και Sandvík (η βόρεια γραμμή) και η γραμμή 700 μεταξύ Τβόροϊρι και Σούμπα (η νότια γραμμή). Υπάρχει ένα ελικοδρόμιο στο Froðba με πτήσεις για το Τόρσχαβν και το αεροδρόμιο του Βάγκαρ.
Φίλοι για πάντα (τηλεοπτική σειρά)
Πρώτος Κύκλος
Η μετάβαση του Λουκάς στον κόσμο του Νέιθαν δημιουργεί στιγμιαία ένα ερωτικό τρίγωνο. Η Πέιτον είναι ένα έντονα κλειστό και ευαίσθητο άτομο. Είναι μια χαρισματική καλλιτέχνης, αλλά προς το παρόν, κρατάει κλειστή την τέχνη της κρυμμένη από τον έξω κόσμο. Παρόλο που είναι η κοπέλα του Νέιθαν, γρήγορα νιώθει μια έλξη για τον Λουκάς. Η Πέιτον έχασε τη μητέρα της σε μικρή ηλικία και, όπως ο Λούκας, γνωρίζει τον πόνο του να μεγαλώνεις χωρίς γονιό. Και οι δύο, Λουκάς και Πειτον, βλέπουν τον κόσμο με την άποψη ενός τρίτου. Ο Νέιθαν είναι επώδυνα γνώστης της αμοιβαίας έλξης μεταξύ Πέιτον και Λούκας, και δεν του παίρνει και πολύ να προσέξει ότι η καλύτερη φίλη του Λούκας, η Χέιλι, είναι ένα ασυνήθιστο και ενδιαφέρον κορίτσι. Λόγω της στενής φιλίας της με τον Λούκας, η Χέιλι βρίσκει ξαφνικά τον εαυτό της υποχρεωμένο να αντιμετωπίσει τον καινούριο κόσμο του πλούτου και των προνομίων. Η Χέιλι τα φτιάχνει με τον Νέιθαν παρά τις διαφωνίες του Λούκας. Η Μπρούκ η οποία είναι η κολλητή της Πέιτον αρχίζει να έχει αισθήματα για τον Λούκας. Έτσι αρχίζουν και βγαίνουν, αλλά τα αισθήματα του Λούκας για την Πέιτον θα δημιουργήσουν πρόβλημα. Η Πέιτον έρχεται σε στενή σχέση με τον Τζέικ (συμπαίκτης του Λούκας) που έχει μια κόρη έξι μηνών!
Ματ Ντίλον
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί βρετανικής καταγωγής Κατηγορία:Γερμανοαμερικανοί Κατηγορία:Αμερικανοί σκωτσέζικης καταγωγής Κατηγορία:Αμερικανοί ιρλανδικής καταγωγής
Πανδημία COVID-19 στην Ιαπωνία
Στις 7 Απριλίου, ο Άμπε κήρυξε κατάσταση εκτάκτου ανάγκης ενός μήνα για το Τόκιο και τους νομούς Καναγκάγουα, Σαϊτάμα, Chiba, Osaka, Hyogo και Fukuoka. Στις 16 Απριλίου, η διακήρυξη επεκτάθηκε στην υπόλοιπη χώρα για αόριστο χρονικό διάστημα. Η κατάσταση έκτακτης ανάγκης καταργήθηκε σε αυξανόμενο αριθμό νομών κατά τη διάρκεια του Μαΐου, επεκτείνοντας σε ολόκληρη τη χώρα έως τις 25 Μαΐου.
QWERTY
Ιστορία και σκοπός
Το πρώτο μοντέλο που έφτιαξε ο Σολς είχε ένα πληκτρολόγιο παρόμοιο με πιάνο με δύο γραμμές πλήκτρων σε αλφαβητική σειρά (στα αγγλικά), ως εξής:
Πρώτον, τα πλήκτρα ήταν συνδεδεμένα με μεταλλικούς βραχίονες που είχαν στην άκρη ανάγλυφα στοιχεία»· αν ο χρήστης πατούσε δύο πλήκτρα πολύ γρήγορα, τότε οι μεταλλικοί τους βραχίονες κολλούσαν. Δεύτερον, το τμήμα της μηχανής με το μελάνι που εκτύπωνε τα γράμματα στο χαρτί ήταν τοποθετημένο ακριβώς κάτω από τον κύλινδρο του χαρτιού, σε θέση που δεν μπορούσε να δει ο χρήστης (αυτός ο τρόπος κατασκευής ονομαζόταν «άνω κτύπημα» ή «up stroke»). Ως αποτέλεσμα, τα κολλήματα της μηχανής ήταν πολύ σοβαρά, επειδή ο χρήστης μπορούσε να αντιληφθεί το πρόβλημα μόνο ανεβάζοντας το σκέπαστρο για να κοιτάξει μέσα τη μηχανή. Η λύση ήταν να τοποθετηθούν ζευγάρια γραμμάτων που συχνά πατιόντουσαν το ένα μετά το άλλο (όπως τα t και h ή τα s και t που στην αγγλική γλώσσα κάνουν αντίστοιχα τις συνηθισμένες συλλαβές th και st σε λέξεις όπως the ή first), κι έτσι με τον τρόπο αυτόν οι μεταλλικοί τους βραχίονες ήταν μακριά ο ένας από τον άλλο και δεν μπορούσαν να κολλήσουν μαζί.
Gloryhammer
Ιστορία
Στις 22 Αυγούστου 2021, οι Gloryhammer ανακοίνωσαν ότι ο Τόμας Βίνκλερ είχε αποχωρήσει από το συγκρότημα. Ο Βίνκλερ αναφέρθηκε στην κατάσταση, δηλώνοντας ότι απολύθηκε μέσω μηνύματος ηλεκτρονικού ταχυδρομείου το οποίο ανέφερε τους λόγους της μπάντας για την αποχώρησή του ως διαφωνίες σε επιχειρηματικά και οργανωτικά ζητήματα.
Μουσείο της Φύσης και του Ανθρώπου
Το μουσείο είναι γνωστό για τη μεγάλη συλλογή του από μούμιες του πολιτισμού Γκουάχες όμως τα εκθέματά του περιλαμβάνουν και αντικείμενα από άλλους πολιτισμούς.
Αμερικανική Ένωση Βιβλιοθηκών για Ινδιάνους
Εξωτερικοί σύνδεσμοι
Ι
Europeana
Ιστορία
Από εκείνη την ημερομηνία, δύο εκατομμύρια ψηφιοποιημένα πολιτιστικά αρχεία (βιβλία, πίνακες ζωγραφικής, φωτογραφίες, ταινίες, μουσική κ.λπ.) ήταν διαθέσιμα για δωρεάν διαβουλευτική στην ιστοσελίδα της  με στόχο να υπερβούν τα 10 εκατομμύρια αρχεία  έως το 2010. στο τέλος του 2010, ήταν ήδη διαθέσιμα 14 εκατομμύρια αρχεία.
Η Ευρωπαϊκή Επιτροπή αναγνωρίζει ότι η πρωτοβουλία της Google με το έργο "Αναζήτηση Βιβλίων Google "(πρώην Google Print) είχε το πλεονέκτημα να κάνει τις ευρωπαϊκές χώρες να αμφισβητήσουν τον εαυτό τους σχετικά με την ευρωπαϊκή κληρονομιά.
Ναός των Αγίων Ιάσωνος και Σωσιπάτρου
Παραπομπές
Κατηγορία:Βυζαντινοί ναοί Κατηγορία:Βυζαντινές εκκλησίες στην Ελλάδα
Παγκόσμιο Πρωτάθλημα Στίβου 2019 – 3000 μέτρα στιπλ γυναικών
Τα 3000 μέτρα στιπλ γυναικών στο Παγκόσμιο Πρωτάθλημα Στίβου 2019 της Ντόχα πραγματοποιήθηκαν στις 27 και 30 Σεπτεμβρίου στο Διεθνές Στάδιο Καλίφα.
Μπιρόλ Ουνέλ
Βιογραφία
Το ντεμπούτο του το έκανε στον κινηματογράφο το 1987 με τη ταινία The Passenger – Welcome to Germany, όπου πρωταγωνίστησε ο Τόνι Κέρτις. Ακολούθησαν διάφοροι μικροί ρόλοι, ώσπου το 1998 η συμμετοχή του στην ταινία Dealer τον έκανε περισσότερο γνωστό. Το ντεμπούτο του ως ηθοποιός του θεάτρου έκανε το 1992 στο Kunsthaus Tacheles του Βερολίνου, όπου εργάστηκε και ως σκηνοθέτης και μεταξύ άλλων πρωταγωνίστησε στη θεατρική παράσταση Caligula. Η συμμετοχή του στην κινηματογραφική ταινία Η Ιουλία τον Αύγουστο το 2000 ήταν η πρώτη του συμμετοχή σε ταινία του Φατίχ Ακίν. Τη μεγαλύτερη επιτυχία του είχε ως αλκοολικός στην ταινία Μαζί ποτέ το 2004, για την οποία τιμήθηκε ως καλύτερος πρωταγωνιστής με το Γερμανικό Βραβείο Κινηματογράφου. Το 2009 συμμετείχε με τους Αδάμ Μπουσδούκος και Μόριτς Μπλάιμπτροϊ στην κωμωδία Κουζίνα με ψυχή, επίσης σε σκηνοθεσία Φατίχ Ακίν.
Πάλμυς
Πηγές
Κατηγορία:Τρωικός Πόλεμος Κατηγορία:Φρυγία
Λαϊκό Μέτωπο για την Απελευθέρωση της Παλαιστίνης
Ιστορία
Το Λαϊκό Μέτωπο προήλθε από το Αραβικό Εθνικιστικό Κίνημα (ANM) με ιδρυτή του το δρ. Ζωρζ Χαμπάς, έναν Παλαιστίνιο ορθόδοξο χριστιανό από την πόλη Λοντ. Το 1948, ο 19χρονος Χαμπάς, φοιτητής ιατρικής, επέστρεψε στο σπίτι του στη Λοντ κατά τη διάρκεια του αραβοϊσραηλινού πολέμου για να βοηθήσει την οικογένειά του. Ενώ βρισκόταν εκεί, οι ισραηλινές δυνάμεις επιτέθηκαν στην πόλη και ως αποτέλεσμα ο περισσότερος πληθυσμός της υποχρεώθηκε να αποχωρήσει. Ο ίδιος ο Χαμπάς, περπατούσε για τρεις μέρες χωρίς νερό και φαγητό μέχρι που έφτασε στην πρώτη γραμμή των αραβικών στρατευμάτων. Ο Χαμπάς ολοκλήρωσε τις σπουδές του στο Λίβανο στο Αμερικανικό Πανεπιστήμιο της Βηρυτού, αποφοιτώντας το 1951. Το ΑΝΜ ιδρύθηκε με έντονο πατριωτικό-λαϊκό πνεύμα, με έμφαση στο στοιχείο της γκεβαρικής οπτικής για τον επαναστατημένο άνθρωπο.
Στις 8 Σεπτεμβρίου του 1969, μέλη των "Νεαρών Τίγρεων του τμήματος Χο Τσι Μινχ", όπως ανακοινώθηκε από την οργάνωση, προκάλεσαν ταυτόχρονες εκρήξεις σε γραφεία της Ελ Αλ και ισραηλινές πρεσβείες σε ολόκληρη την Ευρώπη, ανακοινώνοντας ότι οι επιθέσεις τους σηματοδοτούν την απαρχή "γενικής επίθεσης" κατά ισραηλινών γραφείων σε ολόκληρο τον κόσμο.
Παύλος Σαντορίνης
Ο Παύλος Σαντορίνης του Ελευθερίου ήταν Έλληνας πολιτικός μηχανικός, φυσικός, ομότιμος καθηγητής του Ε. Μ. Πολυτεχνείου. Γεννήθηκε τον Ιούνιο του 1893 στην Οδησσό της Ρωσίας και απεβίωσε στις 19 Οκτωβρίου 1986 στην Αθήνα. Σπούδασε στην Ελβετία (1905-1919) στο Πολυτεχνείο και Πανεπιστήμιο στη Ζυρίχη και στη συνέχεια αναδείχθηκε τακτικός καθηγητής και διευθυντής των εργαστηρίων της Φυσικής ΙΙ του Ε. Μ. Πολυτεχνείου, καθώς και της Ανωτάτης Γεωπονικής Σχολής.
Επαρχία της Ιουδαίας
Το διάταγμα του Κύρου του Μεγάλου
Το διάταγμα αυτό έδωσε τέλος στην αιχμαλωσία. Η περιοχή της Ιουδαίας (Γιεχούντ) αναγνωρίζονταν ως υποτελής επαρχία του Περσικού βασιλείου. Έτσι ο Κύρος δημιουργούσε μια ισχυρή βάση στα όρια του κράτους του το οποίο σε εκείνη την περιοχή συνόρευε με έναν δηλωμένο εχθρό, τον φαραώ Άμασι.
Καμβύσης και Δαρείος. Η εκστρατεία στην Αίγυπτο
Από την πλευρά του ο Άμασις στήριζε τη δύναμη του κυρίως σε Έλληνες και δευτερεύοντος σε Ιουδαίους μισθοφόρους και στην αμφισβητούμενη υποστήριξη του τυράννου της Σάμου Πολυκράτη. Ένα τμήμα όμως Ελλήνων μισθοφόρων με επικεφαλής τον Φάνη τον Αλικαρνασσέα τον εγκατέλειψε και αυτομόλησε στον αντίπαλο του. Ο Άμασις δέχθηκε σύντομα ακόμα ένα πλήγμα καθώς και ο Πολυκράτης τον εγκατέλειψε. Λίγο αργότερα πέθανε και τον διαδέχθηκε ο γιος του Ψαμμήτιχος ΙΙΙ (526 -525 π.Χ.).
Ζοροβάβελ. Τα εγκαίνια του νέου Ναού
Η αποστολή ενός απόγονου του βασιλικού οίκου αντί να κατευνάσει, αναζωπύρωσε την εθνικιστική έξαρση. Λίγο μετά την άφιξη τους ο Ζοροβάβελ και ο αρχιερέας Ιησούς δέχθηκαν την επίσκεψη του προφήτη Αγγαίου ο οποίος όπως φαίνεται αντιπροσώπευε τη λαϊκή εθνικιστική παράταξη. Ο Αγγαίος κατηγόρησε την πολιτικοθρησκευτική ιουδαϊκή ηγεσία για ολιγωρία στο θέμα της ανοικοδόμησης του Ναού ενώ αντίθετα η πόλη της Ιερουσαλήμ είχε ανοικοδομηθεί (ορισμένες μάλιστα κατοικίες της είχαν στοιχεία πολυτέλειας) και με πλάγιο τρόπο προειδοποίησε για το ενδεχόμενο εξέγερσης αν η ανοικοδόμηση δεν ολοκληρώνονταν σύντομα. Οι δύο Ιουδαίοι ηγέτες έλαβαν σοβαρά υπόψιν τους τα λεγόμενα του Αγγαίου και ξεκίνησαν αμέσως τις εργασίες. Πρώτο κατασκευάστηκε το θυσιαστήριο των ολοκαυτωμάτων. Το πλήθος όμως απογοητεύονταν όσο έβλεπε την πρόοδο του ημιτελούς έργου καθώς διαπίστωνε ότι ο νέος Ναός ήταν σαφώς κατώτερος από τον παλαιό. Ο Αγγαίος επενέβη σε αυτή την περίπτωση υπέρ της ιουδαϊκής ηγεσίας. Στον αγώνα που έκανε για να κατευνάσει τη λαϊκή δυσαρέσκεια ο Αγγαίος βρήκε έναν υποστηρικτή στο πρόσωπο ενός νεαρού ιερέα-προφήτη του Ζαχαρία.
Ο Σισίννης αντέδρασε αμέσως και πήγε στην Ιερουσαλήμ. Ο Ζοροβάβελ κατάφερε να απολογηθεί αρκετά πειστικά λέγοντας ότι το σχέδιο του Ναού είχε οριστεί από τον ίδιο τον Κύρο. Τελικά ο Σισίννης αποφάσισε να στείλει επιστολή (μέσω του προϊσταμένου του σατράπη της Βαβυλώνας Υστάνη) στον ίδιο τον Δαρείο ζητώντας να ερευνηθεί ο ισχυρισμός του Ζοροβαβέλ. Η ανοικοδόμηση δεν διακόπηκε. Η έρευνα έφερε στο φως στοιχεία που βρίσκονταν στα αρχεία της ακρόπολης των Εκβάτανων τα οποία αποτελούσαν απόδειξη της βασιμότητας του ισχυρισμού του Ζοροβάβελ. Έτσι το έργο συνεχίστηκε χωρίς προβλήματα. Ο Δαρείος επίσης υπέθεσε ότι ο Ζοροβάβελ που ήταν προσωπικός του αντιπρόσωπος δεν θα παρασύρονταν από ορισμένους φανατικούς.
Λίγο πριν πεθάνει ο Δαρείος τον Νοέμβριο του 486 π.Χ. μια νέα στάση ξέσπασε στην Αίγυπτο. Τον νεκρό βασιλιά διαδέχθηκε ο γιος του Ξέρξης Ι ο οποίος ανέλαβε να την αντιμετωπίσει. Η αναταραχή απλώθηκε και στην Ιουδαία, μεταξύ του πληθυσμού της υπαίθρου (λαού της γης) που αντιμετώπιζε με ανοιχτή εχθρότητα αυτούς που είχαν επιστρέψει από τη Βαβυλώνα, χωρίς όμως ιδιαιτέρες συνέπειες μια και η παρουσία του Ξέρξη στην περιοχή (484 π.Χ.) ήταν αρκετή για να αποθαρρύνει κάθε συνέχεια. Υπεύθυνος απέναντι στον Πέρση βασιλέα έγινε ο νέος αρχιερέας Ιωακείμ, γιος και διάδοχος του Ιησού.
Πέτρος Νοέας
Εθνική Ελλάδος
Τέλος, ο Νοέας ήταν μέλος της ανδρικής ομάδας που συμμετείχε το 2009 στους Μεσογειακούς Αγώνες της Πεσκάρας. Η ομάδα κατέκτησε το ασημένιο μετάλλιο χάνοντας στο Μεγάλο Τελικό από την Κροατία με σκορ 60-72.
Φατίμα Μερνίσι
Βιβλία της στην Ελλάδα
Φατίμα Μερνίσι, Όνειρα φυγής: Ιστορίες από τη ζωή σ’ ένα χαρέμι, μετάφραση: Σάντυ Παρίση, Εκδόσεις Λιβάνης - Το Κλειδί, 1996, ISBN 978-960-237-120-6
Μαντώ (τραγουδίστρια)
Βιογραφία
Το 1983, σε ηλικία 17 χρονών, συμμετείχε στο πάρτυ της Βουλιαγμένης, του Λουκιανού Κηλαηδόνη, με το τραγούδι Blue moon. Με το ψευδώνυμο Mandy κυκλοφορεί το 1985 το μάξι σινγκλ Fill Me Up / Love Me Baby (126106 CBS) και τον επόμενο χρόνο το Set yourself in motion / Where do I begin (127171 CBS), σε παραγωγή του Κώστα Χαριτοδιπλωμένου. Μετά την επιτυχία των δύο αυτών μάξι σινγκλ, φεύγει για την Αμερική, όπου κάνει μαθήματα φωνητικής με τον Hal Schaefer, δάσκαλο επίσης της Μπάρμπρα Στράιζαντ και της Λάιζα Μινέλι, καθώς και μαθήματα κινησιολογίας.
Το 2000, ένα από τα τραγούδια που είχε γράψει στην Αμερική βγαίνει από το συρτάρι για το album της νεαρής τραγουδίστριας Jessica Simpson. Η Μαντώ ως συνθέτρια μπαίνει στα Αμερικάνικα Charts, μιας και το ‘Where You Are’ γίνεται τεράστια επιτυχία και μπαίνει στο soundtrack της ταινίας της 20th Century Fox, ‘Here On Earth’. Στα MTV βραβεία της Αμερικής,το WHERE YOU ARE βγήκε καλύτερη μπαλάντα της χρονιάς.
Στις 14 Μαρτίου 2010, στην εκπομπή Chart Show-Your Countdown το κανάλι Alpha κατέταξε τη Μαντώ στην 23η θέση της λίστας με τις πιο εμπορικές γυναίκες τραγουδίστριες στην Ελλάδα από το 1960 μέχρι σήμερα.
2008-2017
Τον Μάιο του 2008 κυκλοφορεί, μετά από απουσία 5 ετών, το ολοκληρωμένο της άλμπουμ Μαντώ ΙΙ, από το οποίο γρήγορα έγιναν επιτυχίες τα τραγούδια Δως μου λόγο να σωθώ και Δεν είσαι εκεί σε μουσική & στίχους Πήγασος, στο άλμπουμ συμπεριλήφθηκαν και αγγλόφωνα τραγούδια safe & breath again, επίσης ξεχώρισε το ιδιαίτερο Στον Αιγόκερο. Το άλμπουμ ήταν κυρίως σε ροκ-γκόθικ μουσικό ύφος & κυκλοφόρησε από την Polymusic. Με αφορμή το νέο CD κάνει περιοδεία σε όλη την Ελλάδα όπου και ξανασυστήνεται στο ελληνικό κοινό με τις νέες μουσικές επιρροές της.
Αεροπορικές εταιρίες της Ρωσίας
Αυτός είναι κατάλογος φορέων εκμετάλλευσης αεροσκαφών που έχουν λάβει άδεια από το Ομοσπονδιακό Πρακτορείο Εναέριων Μεταφορών.
Διατραπεζική αγορά
Τι είναι η διατραπεζική αγορά
Η διατραπεζική αγορά (αγγλικά: Interbank market) είναι η κορυφαία αγορά συναλλάγματος, όπου πάνω από 1000 τράπεζες ή άλλου είδους πιστωτικά ιδρύματα μπορούν να ανταλλάξουν διαφορετικά συναλλάγματα. Οι τράπεζες μπορούν είτε να πραγματοποιούν συναλλαγές άμεσα η μία με την άλλη, είτε μέσω ηλεκτρονικής μορφής πλατφόρμες(Electronic Brokering Services, EBS), που παίζουν το ρόλο μεσάζοντα. Στις συναλλαγές αυτές δεν συμμετέχουν επενδυτές του λιανικού εμπορίου και μικρότερου μεγέθους εμπορικές ομάδες. Μπορούμε να την περιγράψουμε αλλιώς σαν ένα δίκτυο τραπεζών, που ανταλλάσσουν μεταξύ τους συναλλάγματα. Η κύρια διαφορά μεταξύ της διατραπεζικής και της λιανικής αγοράς είναι το επιτόκιο των δανειζόμενων ποσών. Το επιτόκιο εξαρτάται από τη διαθεσιμότητα χρημάτων στην αγορά, από την επικρατούσα κατάσταση των επιτοκίων και από τους συγκεκριμένους όρους της σύμβασης, όπως είναι η προθεσμία του δανείου. Από τη στιγμή που οι εμπορικές τράπεζες έχουν πρόσβαση στην κεντρική τράπεζα του έθνους, έχουν τη δυνατότητα να εξασφαλίσουν δάνεια σε πολύ χαμηλότερο κόστος, από όσο θα κατάφερνε ο τελικός καταναλωτής. Οι τράπεζες περνάνε τα χρήματα που αποκτούν με ευνοϊκούς όρους της κεντρικής τράπεζας στους καταναλωτές και έτσι επιτυγχάνουν κέρδος και παραμένουν στο εμπόριο. Η διατραπεζική αγορά είναι επίσης το μέσο, όπου συμβαίνει η συντριπτική πλειοψηφία των forex (foreign exchange market) συναλλαγών. Καθημερινά λαμβάνουν χώρα πάρα πολλές συναλλαγές, επομένως οι συμμετέχοντες στην διατραπεζική αγορά χρησιμοποιούν ενιαία, δηλαδή ομοιόμορφη τιμολογιακή πολιτική. Με άλλα λόγια, αν "παγώναμε" το χρόνο, οι διαθέσιμες τιμές για δύο προϊόντα συναλλάγματος θα ήταν πανομοιότυπες από τράπεζα σε τράπεζα.
Ρόλος των τραπεζών στη διενέργεια συναλλαγματικής πράξης
Στη διεθνή τραπεζική πρακτική είναι πάγια τακτική, οι εμπορικές τράπεζες να διατηρούν σχέσεις με τράπεζες του εξωτερικού, τις λεγόμενες "ανταποκρίτριες"'. Οι σχέσεις αυτές παίρνουν συνήθως τη μορφή της διατήρησης αμοιβαίων λογαριασμών στα βιβλία τους και στο εθνικό νόμισμα της καθεμιάς. Είναι οι λογαριασμοί εγχώριων τραπεζών σε τράπεζες του εξωτερικού) και οι λογαριασμοί ξένων τραπεζών στα βιβλία εμπορικών μιας τράπεζας. Σύμφωνα με την πρακτική αυτή, υποθέτουμε ότι η τράπεζα του εισαγωγέα μας (για παράδειγμα η Εθνική Τράπεζα) διατηρεί στα βιβλία της λογαριασμό μιας γαλλικής ανταποκρίτριας τράπεζας(ας πούμε της CCF). Το ίδιο ισχύει και για την τελευταία: έχει στα βιβλία της ανοιγμένο λογαριασμό της ανταποκρίτριας της Εθνικής Τράπεζας. Μόλις η Εθνική Τράπεζα πάρει εντολή από τον πελάτη της να πληρώσει το Γάλλο εξαγωγέα επιφορτίζεται με τη μεταφορά του εκάστοτε ποσού στη Γαλλία. Η μεταβίβαση κεφαλαίων μπορεί να γίνει με πολλούς τρόπους:
Σημειώσεις
2.: Τα hedge funds χρησιμοποιούν πληθώρα χρηματοοικονομικών εργαλείων με σκοπό την μείωση του επενδυτικού ρίσκου, την αύξηση των αποδόσεων και την ελαχιστοποίηση της συσχέτισης με τις αγορές των μετοχών και των ομολόγων.Τα περισσότερα από αυτά είναι ευέλικτα στις επενδυτικές τους επιλογές (μπορούν να χρησιμοποιήσουν τις ανοιχτές πωλήσεις, τη μόχλευση , παράγωγα προϊόντα όπως δικαιώματα πώλησης (puts), δικαιώματα αγοράς (calls), συμβόλαια μελλοντικής εκπλήρωσης (futures) κτλ.
Ρωξάνη Φέσσα
Βιογραφία
Για 25 χρόνια εργάστηκε στο Ίδρυμα Ευγενίδου και ασχολήθηκε με την ταξινόμηση και τη δημιουργία δίγλωσσου καταλόγου θεματικών αναγραφών ενώ στα τελευταία επτά χρόνια διετέλεσε και διευθύντρια του Ιδρύματος. Από το 1989 ως το 1999 διετέλεσε σύμβουλος στη Βιβλιοθήκη του Ιδρύματος Καραμανλή και από το 1996 διετέλεσε σύμβουλος στη Βιβλιοθήκη Επιστημών Υγείας του Πανεπιστημίου Αθηνών. Επιπρόσθετα έχει παρακολουθήσει συνέδρια όπως «το δίκτυο των βιβλιοθηκών στην Ελλάδα: πειραματικό μοντέλο» καθώς και ομιλίες. Έχει συμμετάσχει σε ομάδες εργασίας όπως «ομάδα εργασίας για τους πίνακες της Ταξινόμησης του Dewey σχετικούς με την ιστορία της Ελλάδας και της Κύπρου και την ενσωμάτωσή τους στις διεθνείς εκδόσεις» και παράλληλα, έχει εκδώσει βιβλία σχετικά με την Επιστήμη της Βιβλιοθηκονομίας όπως το «Συνοπτική δεκαδική ταξινόμηση Μέλβιλ Ντιούι και ευρετήριο σχετικών όρων, Εθνικό Κέντρο Τεκμηρίωσης, Εθνικό Ίδρυμα Ερευνών (2001)».
Πηγές
Κατηγορία:Έλληνες αντιστασιακοί
Διοργανώσεις Ε.Π.Σ. Θεσσαλίας 2008–09
Γ' Κατηγορία
** Ο Κένταυρος Ζαγοράς και ο Αίας Τρικέρων έχουν -2 βαθμούς έκαστος.
*** Ο Α.Ο. Σκοπέλου έχει -4 βαθμούς.
Πηγές - Εξωτερικοί σύνδεσμοι
Κατηγορία:Ε.Π.Σ. Θεσσαλίας Κατηγορία:Εγχώρια ποδοσφαιρικά πρωταθλήματα 2008-2009
Πανελλήνιο πρωτάθλημα άρσης βαρών ανδρών
Σύστημα βαθμολόγησης
Ο σύλλογος με τους περισσότερους βαθμούς αναδεικνύεται πρωταθλητής, ενώ στα έξι πρώτα σωματεία απονέμονται έπαθλα.
Ηλεκτρονιακή στιβάδα
Κατανομή των ηλεκτρονίων σε στιβάδες
μικρογραφία|Παράδειγμα κατανομής ηλεκτρονίων του [[Νάτριο|Νατρίου.]]
Το κάθε άτομο τείνει να κατανείμει τα ηλεκτρόνια με βάση τη θεμελιώδη κατάστασή του, δηλαδή την κατανομή στην οποία το άτομο έχει ουδέτερο ηλεκτρικό φορτίο και επιπλέον η συνολική δυναμική ηλεκτρική ενέργεια του κάθε ζεύγους ηλεκτρόνιου-πυρήνα είναι η ελάχιστη δυνατή. Έτσι, θεωρώντας ότι ένα άτομο βρίσκεται στη θεμελιώδη κατάσταση ο αριθμός των ηλεκτρονίων του ισούται με τον ατομικό αριθμό. Έπειτα, τα ηλεκτρονια τείνουν να καταλαμβάνουν θέσεις στις εγγύτερες κατά το δυνατόν στιβάδες. Η κατανομή των ηλεκτρονίων σε στιβάδες εξαρτάται και από τις υποστιβάδες, αλλά σίγουρα οι συμπληρωμένες στιβάδες είναι οι εγγύτερες στον πυρήνα, ενώ μετά την τελευταία συμπληρωμένη στιβάδα ο αριθμός των ηλεκτρονίων μειώνεται ανά στιβάδα καθώς η κατανομή απομακρύνεται από τον πυρήνα.
Groupe PSA
Συνεργασίες
Η PSA είχε δημιουργήσει μια κοινοπραξία μαζί με τη Fiat που είναι γνωστή ως Sevel (Société Européenne de Véhicules Légers SpA – Ευρωπαϊκή Εταιρεία Ελαφρών Οχημάτων), που ανήκει κατά 50% στη Fiat, κατά 25% στην Automobiles Peugeot και κατά 25% στην Automobiles Citroën. Ως αποτέλεσμα, δύο εργοστάσια κατασκευής έχουν δημιουργηθεί, το Sevel Nord και Sevel Sur.
Εξωτερικοί sύνδεσμοι
Κατηγορία:Γαλλικές αυτοκινητοβιομηχανίες
Γκιγιώμ ντε Μοντρέιγ
Στην Νορμανδία
Ήταν γιος του Γκιγιώμ fitz Giroie, κύριος του Échauffour και του Montreuil-l'Argillé και της Έμμα του Τάννεϊ, κόρη του Βαλχελίν του Τάννεϊ. Από δωρεά στο αβαείο του Αγίου Εβρούλ το 1050, ο Γκιγιόμ φαίνεται ότι ήταν ακόμα στη Νορμανδία εκείνη την εποχή. Όπως και ο πατέρας και ο αδελφός του, έκαναν δωρεές στο μοναστήρι του Αγίου Εβρούλ. Με τη συγκατάθεση του αδερφού του Άρνολντ, παραχώρησε στο μοναστήρι τους όλη την περιουσία του. . Πριν φύγει από τη Νορμανδία, δωρίζει επίσης ένα αγρόκτημα ενός αρότρου, που βρίσκεται στο Verneuces, στο μοναστήρι του Αγίου Εβρούλ "για τη λύτρωση της ψυχής της μητέρας του Έμμα". .
Κυριάκος Ντελόπουλος
Τα βιβλία του ανέρχονται ήδη στα πενήντα και περιλαμβάνουν ακόμη λογοτεχνικά, χιουμοριστικά, μελέτες και φιλολογικές έρευνες. Η Ακαδημία Αθηνών τον έχει βραβεύσει δυο φορές με τα φιλολογικά της βραβεία: το 1995 για το έργο του «Παιδικά και νεανικά βιβλία» του 19ου αιώνα και το 2006 για το έργο του «Νεοελληνικά φιλολογικά ψευδώνυμα» (3η έκδ.). Ο Κυριάκος Ντελόπουλος διακρίθηκε και σε άλλη δραστηριότητα, την φωτογραφία, με ατομικές εκθέσεις αλλά και συμμετοχές σε διεθνείς. Από το 1961 συνεργάστηκε με ελληνικά και ξένα επιστημονικά και φιλολογικά περιοδικά σε θέματα της αρμοδιότητάς του. Από το 1975 συνεργάστηκε με την εφημερίδα "Η Καθημερινή" ως βιβλιοκριτικός και βιβλιογραφικός παρουσιαστής των νέων εκδόσεων. Επίσης, ήταν σύμβουλος εκδοτικών οίκων, βιβλιοπωλείων και βιβλιοθηκών, οργανωτής συνεδρίων και μέλος πολλών λογοτεχνικών και πολιτιστικών σωματείων. Από τις Εκδόσεις Καστανιώτη κυκλοφορούν έργα του όπως «Οδός Αρχαίων Ελλήνων, 1992», «Ο Άκης και οι άλλοι, 2007» κ.ά. Επιπρόσθετα, έχει δημοσιεύσει έργα που αφορούν την Επιστήμη της Βιβλιοθηκονομίας όπως:
Daimler
Η Daimler AG είναι μεγάλη εταιρεία κατασκευής ΙΧ αυτοκινήτων, φορτηγών και παροχής οικονομικών υπηρεσιών. Η Ντάιμλερ κατέχει ένα μεγάλο ποσοστό μετοχών της EADS, της μεγαλύτερης ευρωπαϊκής εταιρείας στον τομέα της αεροπορίας και αεροναυπηγικής. Η γνωστοτερη μάρκα της είναι η Μερτσέντες-Μπεντς (Mercedes-Benz). Η έδρα της εταιρείας βρίσκεται στην Στουτγκάρδη της Γερμανίας.
Μίντλεσμπρο
Παραπομπές
Κατηγορία:Πόλεις της Αγγλίας
Ο θάνατος του ιερού ελαφιού
Παραπομπές
Κατηγορία:Ταινίες του 2017 Κατηγορία:Βρετανικές ταινίες Κατηγορία:Ιρλανδικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Γιώργου Λάνθιμου Κατηγορία:Δραματικές ταινίες τρόμου Κατηγορία:Βρετανικές δραματικές ταινίες Κατηγορία:Βρετανικές ταινίες τρόμου Κατηγορία:Ιρλανδικές δραματικές ταινίες Κατηγορία:Ταινίες γυρισμένες στο Οχάιο Κατηγορία:Βρετανικές ψυχολογικές θρίλερ ταινίες Κατηγορία:Ταινίες σε σενάριο Γιώργου Λάνθιμου Κατηγορία:Θυσίες στη μυθοπλασία
Βακχυλίδης
Ο ανταγωνισμός
Αλεξανδρινοί λόγιοι πάντως θεωρούν ότι ο ανταγωνισμός των δύο δημιουργών ήταν τόσο έντονος, ώστε μερικές στροφές του Πίνδαρου αποτελούσαν ουσιαστικά επιθέσεις εναντίον του Βακχυλίδη και του Σιμωνίδη. Οι νύξεις στις οποίες αναφέρονταν ήταν η φράση του Πίνδαρου "μεμαθημένη τέχνη" -ότι εννοούσε την χωρίς έμπνευση τέχνη του Βακχυλίδη. Θεωρούσαν ότι ο Βακχυλίδης του απάντησε μέσα από το επόμενο έργο του "έτερος εξ ετέρου σοφός το τε πάλαι, το τε νυν, ουδέ γαρ ράστον αρρήτων επέων πύλας εξευρείν". Ο Πίνδαρος έδωσε συνέχεια στην επόμενη ωδή του με τη φράση "λάβρους κόρακας" που δεν μπορούν να σταθούν στο ύψος του αετού -θεωρήθηκε ότι αναφερόταν σε θείο και ανιψιό. Ο Βακχυλίδης ανταπάντησε γράφοντας ότι πετάει σαν αετός και "πτήσσουσι φόβω όρνιχες λιγύφθογγοι" -για τον Πίνδαρο. Οι φράσεις από μόνες τους δεν παραπέμπουν σε ανταλλαγή ύβρεων μέσω παιάνων και διθυράμβων και σε οιωνεί καλλιτεχνικό ανταγωνισμό,  αλλά έτσι τις είδαν Αλεξανδρινοί αναλυτές που ίσως είχαν στη διάθεσή τους και άλλες πηγές πληροφόρησης τις οποίες εμείς δεν είχαμε ποτέ
Έργο
Ενα από τα αντιπροσωπευτικότερα έργα του είναι αυτός ακριβώς ο παιάνας για την ειρήνη, που δείχνει και το χαρακτηριστικό του ύφος. Καθώς δεν του άρεσε το δαιδαλώδες, το φαινομενικά ή και όντως πιο βαθυστόχαστο, έδινε βάρος στην εικόνα και στην αίσθηση και οδηγούσε τον ακροατή ή αναγνώστη στο σχηματισμό μιας ζωντανής παράστασης με χρώματα, εικόνες και διαλεχτά επίθετα
(Σε ελεύθερη απόδοση: Η ειρήνη γεννάει για τους θνητούς πλούτο από σθένος και λουλούδια από γλυκόφωνα τραγούδια. Πάνω στους επιδέξια σκαλιστούς βωμούς των θεών  η φλόγα η δυνατή καίει κρέατα πυκνόμαλλων αρνιών και μοσχαριών. Οι νέοι έχουν στο μυαλό τους την παλαίστρα,  τον αυλό και το γλέντι. Στη λαβή της ασπίδας τη δεμένη με σίδερο, πλέκονται λαμπεροί ιστοί αράχνης και τα δίκοπα σπαθιά, τις λόγχες απ τα ξίφη και τα δόρατα, τα νικάει η μούχλα.....δεν ακούγεται ο χάλκινος ήχος της σάλπιγγας ούτε ληστεύει μες το χάραμα απ' τα βλέφαρα  τον ύπνο που γλυκαίνει το μυαλό και μαλακώνει την καρδιά. Γεμίζουν οι δρόμοι με ερωτικές γιορτές και όλους τους καταπίνουν σαν φλόγες  οι φωνές από τα παιδικά τραγούδια)